Diari Oficial de la Generalitat Valenciana


Sumari del DOGV 9099, del 03-06-2021 (2021/6177)

ACORD de 21 de maig de 2021, del Consell, pel qual s'autoritza una transferència de crèdit entre seccions i dels capítols 2 i 3 al capítol 4, per a la inclusió d'una nova línia de transferència en l'annex de transferències i subvencions corrents del Programa 751.10, Ordenació i promoció del turisme, que té com a destinatària CACSA per un import de 6.770.800,00 euros. Expedient 06.013/21-078.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6177


Data del document
:   21-05-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 de maig de 2021, del Consell, pel qual s'autoritza una transferència de crèdit entre seccions i dels capítols 2 i 3 al capítol 4, per a la inclusió d'una nova línia de transferència en l'annex de transferències i subvencions corrents del Programa 751.10, Ordenació i promoció del turisme, que té com a destinatària CACSA per un import de 6.770.800,00 euros. Expedient 06.013/21-078. [2021/6177]  
  
Presidència de la Generalitat ha traslladat la informació remesa pel director general de la Ciutat de les Arts i de les Ciències, SA (CACSA), en relació amb els efectes de la pandèmia per la Covid-19 i la declaració de l'estat d'alarma amb les restriccions en el moviment de les persones i paralització de l'activitat econòmica, que han suposat la suspensió de les activitats d'aquesta en determinats períodes, així com una reducció important a partir de la reactivació de l'explotació de les diferents unitats del complex, ja que ha sigut necessari ajustar-se a la regulació i restriccions del Pla per a la transició a la nova normalitat, així com a les normes i restriccions de la Generalitat, amb la pèrdua conseqüent de la majoria dels ingressos de la societat durant 2020 i una disminució important en els de 2021, que no es preveu que puga revertir en el primer semestre. Efecte que, segons aquest informe, s'ha fet notar especialment en AVANQUA, la xifra de negoci de la qual en 2020 va ser un 71 % inferior a la de 2019 i que per a 2021 no s'espera molt millor.  
  
Partint d'aquesta situació, en el context del marc temporal relatiu a les mesures d'ajuda estatal destinades a donar suport a l'economia en el context de la Covid-19 i amb objecte de complir les obligacions de CACSA amb AVANQUA-Oceanogràfic, SL, derivades de l'Acord d'1 de juliol de 2020 entre ambdues, per al manteniment de l'equilibri economicofinancer del contracte subscrit el 10 de juny de 2015 per a la gestió i explotació dels edificis i instal·lacions de l'Oceanogràfic i suport a CACSA per a la dinamització de la Ciutat de les Arts i de les Ciències, la Sotssecretaria de Presidència es planteja la necessitat d'incloure una nova línia de transferències en l'annex de transferències i subvencions corrents del programa 751.10, Ordenació i promoció del turisme, a favor de CACSA i per l'import dels 6.770.800,00 - en què s'han avaluat les necessitats, dels quals 1.000.000,00 correspondrien al període d'1 de juliol a 31 de desembre de 2020 i els restants 5.770.800,00 a l'any 2021.  
  
Ateses aquestes necessitats i també l'existència de disponibilitats de crèdit, d'una banda, en el capítol 2 del programa 612.60, Despeses diverses, i, per una altra, en el capítol 3 del programa 011.10, secció 19, «Servei del deute», conseqüència de diverses circumstàncies derivades de la subrogació per part de la Generalitat del deute de Fira València, de la reestructuració de préstecs de mecanismes de l'Estat i de la mateixa evolució dels tipus d'interés respecte a les previsions realitzades en l'elaboració del pressupost per a aquest exercici; s'estima procedent destinar una part d'aquestes disponibilitats a cobrir les necessitats esmentades.  
A aquest efecte, d'acord amb els articles 21, 23 i 26 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 21 de maig de 2021,  
  
ACORDA  
  
Primer  
Autoritzar una minoració de crèdit en les aplicacions i pels imports que es detallen a continuació:  
  
Aplicació Import  
30.02.87.709.10.5 5.741.000,00  
14.42.48.328.68.7 1.029.800,00  
Total minoracions 6.770.800,00  
  
Segon  
Autoritzar un augment de crèdit en l'aplicació 07.48.69.962.90.5 per un import de 6.770.800,00 ?, per a la inclusió d'una nova línia de transferències en l'annex de transferències i subvencions corrents, que es dota amb aquest mateix import i amb les dades descriptives que es detallen a continuació:  
  
Codi: X1023 Denominació: Transferència corrent a CACSA per efectes Covid-19  
Import: 6.770.800,00 Beneficiaris previstos: Ciutat de les Arts i de les Ciències, SA (CACSA)  
Transferència a organismes i entitats de la Generalitat Descripció i finalitat: mesures per al manteniment de l'equilibri economicofinancer del contracte de 10 de juny de 2015 subscrit per CACSA amb AVANQUA-Oceanogràfic, pels efectes de la Covid-19  
Publicar dades: sí Aportació Generalitat no condicionada: 6.770.800,00  
 Aportació externa: 0  
  
  
Tercer  
Autoritzar la modificació del pressupost de la Societat mercantil CACSA, que implica una generació de crèdits en els termes detallats a continuació:  
  
PRESSUPOST CACSA Import augment (?)  
COMPTE DE PÈRDUES I GUANYS  
Capítol Ingrés:  
4. Transferències corrents  
Codi de compte:  
5. Altres ingressos d'explotació  
b).1 Subvencions d'explotació de la Generalitat 6.770.800,00  
COMPTE DE PÈRDUES I GUANYS  
Capítol Despesa:  
2. Compra de béns corrents i despeses de funcionament  
Codi de compte:  
7. Altres despeses d'explotació  
d) Altres despeses de gestió corrent 6.770.800,00  
  
  
València, 21 de maig de 2021  
  
La consellera secretària,  
MÓNICA OLTRA JARQUE